Държавен вестник, бр. 45, 2014 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  45
нало строителство или когато в продължение на 
5 години от влизането му в сила не е завършен 
грубият строеж, включително от покрива на 
сградата.
В настоящия случай към момента на одобря­
ване на уличната регулация в посочения по-горе 
обхват, а именно 29.07.2009 г., е изминала по-
малко от година от издаването на разрешението 
за строеж.
Предвид горното разрешението за строеж 
за УПИ V-2340 не е било загубило правното си 
действие, с оглед на което уличната регулация 
е одобрена в нарушение на чл. 125, ал. 5 ЗУТ.
Цитираната разпоредба има императивен 
характер и разпорежда в проекта за подробен 
устройствен план да се отразяват разрешените 
строежи по предходен план, за които разрешенията 
за строеж не са изгубили правното си действие, 
а промяната в предвиденото застрояване е до­
пустима само със съгласие на възложителя на 
строежа, което в конкретния случай не е налице.
Предвид горното за одобряване на проекта 
за ПУП – ИПР е налице основание по чл. 134, 
ал. 2, т. 5 ЗУТ.
Спазени са административнопроизводстве­
ните правила при издаване на акта – сезиране 
на административния орган от заинтересовани 
лица по чл. 131, ал. 2, т. 1 ЗУТ със заявление по 
образец, допуснато е изработването на проект за 
ИПР от компетентния за това орган, внесеният 
проект е съобщен на всички заинтересовани лица, 
разгледан е и е приет от ОЕСУТ.
Спазени са материалноправните разпоредби 
на ЗУЗСО, ЗУТ и актовете по прилагането му.
Устройствените зони, в които попада проектът, 
са Смф и Тти съгласно приложението към чл. 3, 
ал. 2, т. 12 (Смесена многофункционална зона) 
и т. 25 (Терени за транспортна инфраструкту­
ра – улица, пътища, летище) ЗУЗСО.
С горното е спазено изискването на чл. 103, 
ал. 4 и чл. 104, ал. 1 ЗУТ.
Планът за изменение на регулация е израбо­
тен върху действаща кадастрална карта, с което 
е спазено изискването на чл. 115, ал. 1 и 2 ЗУТ.
С изменение на ПР в посочения обхват се 
изменят и регулационни граници на УПИ V-2340 
и УПИ I-2036, тъй като същите са прилежащи на 
бул. Ал. Малинов, предвид което собствениците 
им се явяват заинтересовани лица по смисъла 
на чл. 131, ал. 1 и ал. 2, т. 1 ЗУТ.
Съгласие с изменението на ПР от страна на 
собствениците на УПИ V-2340 и УПИ I-2036 – „Ай 
Си Ен“ – ООД, и „Топливо“ – АД, е налице, ко­
ето обстоятелство се установява от подадените 
заявления за даване на съгласие за изработване 
на проект за ПУП, с приложено мотивирано 
предложение за ИПР.
С внесения проект се иска ИПР, което се състои 
в отреждане на УПИ V и УПИ I за имотите по 
кадастралната карта, а именно: поземлени имоти 
с идентификатори 68134.4083.6017 и 68134.4083.198. 
Обособяват се нови УПИ V-6017 и УПИ I-198.
Кадастралната карта за район „Младост“ е 
одобрена със Заповед № РД-18-15 от 6.03.2009 г. 
на изпълнителния директор на АГКК и изменена 
по отношение поземлен имот с идентификатор 
68134.4083.6017 със Заповед № КД-14-22-253 от 
23.09.2010 г. на началника на СГКК – София, а 
действащият план за регулация е одобрен със 
Заповед № РД-09-50-778 от 27.12.1999 г. Одобря­
ването на същата се явява съществена промяна 
в устройствените условия, при които е съставен 
действащият план.
Предвид горното е налице основанието 
за одобряване на ИПР по чл. 134, ал. 1, т. 1 
във връзка с ал. 2, т. 2 ЗУТ – одобряване на 
кадастрална карта за територията, и чл. 134, 
ал. 2, т. 6 ЗУТ – съгласие на собствениците 
на имоти с идентификатори 68134.4083.6017 и 
68134.4083.198 – предмет на плана.
Проектът отговаря на ОУП на СО/2009 г. и 
устройствена зона „Смф“.
Проектното решение е целесъобразно и отго­
варя на изискванията на чл. 108, ал. 5 ЗУТ.
Съгласно правомощията, предвидени в чл. 21, 
ал. 7 ЗОС, органът, компетентен да одобри под­
робния устройствен план, е Столичният общински 
съвет – проектът предвижда промяна в улична 
регулация на бул. Ал. Малинов от о.т. 190 до 
о.т. 497; от о.т. 49А до о.т. 493; от о.т. 505 до о.т. 
10б по бул. Андрей Сахаров, от което следва 
отчуждаване на площи от ПИ с идентификатори 
198 и 6017.
На основание чл. 21, ал. 1, т. 11 ЗМСМА, чл. 21, 
ал. 7 във връзка с ал. 1 ЗОС, чл. 136, ал. 1 във връзка 
с чл. 134, ал. 1, т. 1 и ал. 2, т. 2 и 5, чл. 125, ал. 5, 
чл. 103, ал. 4 и чл. 104, ал. 1, чл. 108, ал. 5 ЗУТ, 
т. 12 и 25 от приложението към чл. 3, ал. 2 ЗУЗСО 
и протокол на ОЕСУТ № ЕС-Г-55 от 16.07.2013 г., 
т. 19, Столичният общински съвет реши:
Одобрява проект за:
1. Изменение на план за улична регулация на 
бул. Ал. Малинов – източен локал между о.т. 190 
и о.т. 497; основно трасе между о.т. 49а и о. т. 493; 
улична регулация между о.т. 505 и о.т. 10б по зе­
лените и кафявите линии, цифри и зачертавания, 
съгласно приложения проект.
2. Изменение на плана за регулация на м. 
Бул. Ал. Малинов, кв. 5г; изменение границите 
на УПИ I-2036 и преотреждането му в УПИ 
I-198; изменение границите на УПИ V-2340 и 
преотреждането му в УПИ V-6017 по зелените и 
кафявите линии, цифри и зачертавания, съгласно 
приложения проект.
Решението и одобреният проект на подробен 
устройствен план да се публикуват на интернет 
страницата на Столична община – Направление 
„Архитектура и градоустройство“ (sofia-agk.com), 
на основание чл. 129, ал. 5 ЗУТ.
Решението да се съобщи на заинтересуваните 
лица по реда на чл. 129, ал. 1 ЗУТ.
Решението може да бъде обжалвано по реда 
на чл. 215, ал. 4 ЗУТ пред Административния 
съд – София-град, в 30-дневен срок от съобща­
ването.
Жалбите се подават в район „Младост“ и се 
изпращат в Административния съд – София-град, 
от отдел „Правен“ на Направление „Архитектура 
и градоустройство“ на Столична община.
Председател: 
Е. Герджиков
3385